মহান আল্লাহতায়ালা পবিত্র কোরআন নাযিল করেছেন মানব জাতির জন্য ইহলোকে শান্তি এবং পরলোকে জান্নাত নিশ্চিত করতে। কিন্তু বিশ্বের সংখ্যাগরিষ্ঠ মানব বেছে নিয়েছে অশান্তি ও জাহান্নামের পথ। ফলে মানব জাতির বিপর্যয়টিও এখন বিশ্বময়। কোরআনের শিক্ষা থেকে দূরে থাকার কারণে এমন কি মুসলিম দেশগুলিতেও মুসলিম রূপে বেড়ে উঠার কাজটিই প্রচণ্ড ভাবে বাধাগ্রস্ত হচ্ছে। বাধাগ্রস্ত হচ্ছে এমন কি মানব রূপে বেড়ে উঠার কাজটিও। উন্নত রাস্তাঘাট, কলকারখানা, যুদ্ধাস্ত্র, ভোগ্যপণ্য ও আকাশচুম্বি টাওয়ার নির্মাণ শ্রেষ্ঠ কর্ম নয়। শ্রেষ্ঠ কর্ম তো শ্রেষ্ঠ মানব নির্মাণ। এমন মানবগণই মহান আল্লাহতায়ালার বিচারে জান্নাতের যোগ্য বিবেচিত হয়। ইসলামের শ্রেষ্ঠ নবী (সাঃ)র সূন্নত তো এমন উন্নত মানব সৃষ্টি। তাঁর হাতে প্রাসাদের বদলে সর্বকালের সর্বশ্রেষ্ঠ মানব সৃষ্টি হয়েছে। ফেরশতাগণও তাদের নিয়ে গর্ব করেন। অথচ মুসলিম দেশগুলিতে আজ বিপুল হারে রাস্তাঘাট, কলকারখানা, প্রাসাদতুল্য ঘর ও আকাশচুম্বি টাওয়ার নির্মিত হলেও ব্যাপক ভাবে বেড়ে উঠছে জাহান্নামের উপযোগী মানুষ। কারণ, শরিয়ত, হুদুদ, খেলাফা, জিহাদ ও মুসলিম বিশ্বের একতার বিরুদ্ধে দাঁড়ালে কি জান্নাতের যোগ্য হওয়া যায়? ইসলামের মৌল বিধানগুলির বিরুদ্ধে এরূপ বিদ্রোহ তো জাহান্নামে টানে। অথচ জান্নাতমুখি মানুষের সৃষ্টিশীলতা ও অর্জন তো বিশাল। তাদের হাতে স্রেফ শুরা, শরিয়ত, হুদুদ, জিহাদ ও খেলাফাই প্রতিষ্ঠা পায় না, নির্মূল হয় ইসলামবিরোধী সকল দুর্বৃত্ত ও স্বৈরাচারি অপশক্তি। তখন জনগণের জানমাল, ইজ্জত-আবরু পায় নিরাপত্তা। কোন রাষ্ট্রে সেরূপ না হলে প্রমাণিত হয়, ইসলাম থেকে সে দেশের জনগণের বিচ্যুতিটি কতটি গভীর ও ভয়ানক।